27 



Evne, og han har paa ethvert Punkt holdt sig å jour med den 

 socialøkonomiske Forsknings sidste Resultater. Med dette Værk 

 har Professor Aschehoug lagt Grundvolden for en grundig og 

 omfattende norsk økonomisk Videnskabelighed. 



Som Videnskabsmand besad Professor Aschehoug mange 

 fremragende Egenskaber: en gjennemtrængende kritisk Forstand, 

 en enestaaende Hukommelse, som i Forening med hans Jern- 

 flid muliggjorde hans overordentlige Lærdom, en samvittigheds- 

 fuld Grundighed og Klarhed saavel i Tilegnelsen som i Udform- 

 ningen af sit Stof og sine Ideer. Men fremfor alt var han som 

 Forsker fyldt af en uudslukkelig Kjærlighed til Sandheden. 

 Den var den inderste Drivkraft i alt hans videnskabelige Arbeide, 

 den ildnede hans Arbeidsevne, og gjennem den var det, at han 

 helt op i sin høie Alderdom formaaede at vedligeholde sin Aands 

 Modtagelighed og fuldkomne Frihed for Fordomme. I denne 

 Henseende var Professor Aschehoug et ligefrem Særsyn og stod 

 langt oppe i Oldingealderen endnu som et lysende Exempel for 

 os yngre. Vi vil altid i Taknemlighed bevare hans Minde! 



Forsamlingen hædrede den Afdødes Minde ved at reise sig. 



3. Yngvar Nielsen holdt følgende Mindetale over Pro- 

 fessor Dr. L. Daae. 



For nogle Uger siden, da Ludvig Daaes afsjælede Legeme 

 stedtes til den sidste Hvile i Graven, blev der over hans Kiste 

 af Repræsentanter for vort Lands Videnskab talt kraftige og 

 berettigede Ord om de forskjellige Egenskaber, som havde præget 

 den hedengangne Forskers Gjerning i hans lange Liv, og om de 

 Fortjenester, han havde indlagt sig af den Videnskab, til hvis 

 Fremme han havde viet sin bedste Kraft. Gjennem det hele 

 gik den Følelse, som havde grebet alle, at den norske Viden- 

 skabelighed med Ludvig Daae havde tabt en af sine mærkeligste 

 og originaleste Personligheder, en af de mest udprægede Indivi- 

 dualiteter, som den nogensinde har eiet. 



Ludvig Daae var Forsker af en Type, som nu ikke er 

 almindelig. Han havde lagt et alvorligt Studium paa mange 

 Tider og erhvervet indgaaende, grundigt Kjendskab til dem 

 alle, og det kunde da ikke undgaaes, at han ikke i alle Dele 



